Tanier z modranskej keramiky, Modra, Malokarpatská vinohradnícka oblasť - modrý dezén.
**Modranská keramika** je označenie výrobkov vyrábaných z pálenej hliny v meste Modra. Jej história siaha do 14. storočia. Pôvodná tvorba keramiky úzko súvisela s vinárstvom a vinohradníctvom. Používanie glazúr v Španielsku a Taliansku v 15. až 17. storočí a označenie výrobkov ako "majolika" sa prenieslo aj do Modry. V 17. storočí začali v Modre vznikať prvé cechy a usídlili sa tu habánski keramikári. Najväčší rozvoj bol zaznamenaný v 18. storočí.

Súčasná technológia výroby
--------------------------

Modranská majolika sa vyrába z dvakrát vypaľovanej hliny, glazovanej a maľovanej motívmi v štyroch základných dekoroch: 

* pestrý,
* zelený
* modrý
* habánsky

V súčasnosti sa maľujú dekory podľa vzorkovníka, ktorý zozbieral a vytvoril Heřman Landsfeld začiatkom 20. storočia. Kaolínová hlina pochádza z ložísk v okolí mesta Modra. Teplota pri druhom vypaľovaní dosahuje 1020 °C. Značková modranská majolika je točená, tvarovaná, glazovaná a maľovaná výhradne ručne. Originálna modranská keramika je predávaná len pod chráneným zemepisným označením pôvodu "Modra". Po zmenách v roku 1989 výrobné družstvo, ktoré vzniklo v roku 1952 pod názvom Slovenská ľudová majolika sa transformovalo na Slovenská ľudová majolika, akciová spoločnosť, ktorá má ambíciu zachovať tradície výroby majoliky. 

V roku 2018 sa Modranská majolika postavila na nohy a hľadá možnosti ako sa spropagovať. Bola zapísaná aj do zoznamu Reprezentatívny zoznam nehmotného kultúrneho dedičstva Slovenska .

História výroby keramiky v Modre
--------------------------------

Pôvodná najstaršia výroba bola v dnes pamiatkovo chránenom objekte technickej pamiatky, ktorej základ tvorí hradobný systém s baštou z roku 1610. Jeho severozápadná kruhovitá obranná veža s názvom „Červená" dnes slúži ako „Galéria národného umelca Ignáca Bizmayera". 

Prvý hrnčiarsky cech bol v Modre založený v roku 1636. V období 1870 - 1880 jestvoval hrnčiarsky spolok "Úžitkové hrnčiarske nádoby z Modry." 

V roku 1883 bola založená "Štátna dielňa džbánkárska", ktorú neskôr začalo spravovať mesto a založilo pri nej „Keramickú školu" pod vedením Jozefa Mirku. 

V roku 1911 bola Štátna dielňa džbánkárska pozmenená na "Dielňa na dorábanie keramického tovaru, účastinná spoločnosť Žák a spol." Účastinármi v nej boli aj Samuel Zoch a architekt Dušan Jurkovič.

V roku 1923 bola táto dielňa preregistrovaná na "Slovenská keramika" a v roku 1952 na výrobné družstvo "Slovenská ľudová majolika". 

Nepretržitá výroba majoliky počas storočí pritiahla do Modry mnoho osobností kultúry a majstrov keramikárov. Pôsobili tu habánsky keramikár Heřman Landsfeld a národný umelec Ignác Bizmayer. 

V meste sa nachádza aj „Múzeum Ľudovíta Štúra", v ktorom sú sústredené zbierky historickej keramiky. Dokumentujú rôzne štýly a fázy vývoja modranskej keramiky. 

V súčasnosti (2012) je v Múzeu Ľudovíta Štúra výstava maliara majoliky Michala Petráša, ktorého umenie sa rozvíjalo aj pod vplyvom džbánkára Jána Karabelliho.

Galéria ukážok - pestrý dezén
-----------------------------

* 
* 
* 
* 
* signatúra na košíkusignatúra na košíku
* signatúra na tanieri signatúra na tanieri
* Hlbší tanierHlbší tanier
* 
* rôzna keramikarôzna keramika
* džbán - súkromná zbierkadžbán - súkromná zbierka
* detailný vzor na vázedetailný vzor na váze

Referencie
----------

1. 1 2  História výroby modranskej keramiky
2. ↑   Habánska tradícia v Modre
3. ↑   - web majolika Modra
4. ↑  TREND.SK. Na zemepisné označenie monopol neexistuje. *www.etrend.sk*. Dostupné online [cit. 2018-06-11].
5. ↑   Modranská keramika bojuje o záchranu. *Pravda.sk*, 2014-10-05. Dostupné online [cit. 2018-06-11].
6. ↑

Pozri aj
--------

* Ferdiš Kostka
* Habánska fajansa
* Heřman Landsfeld
* Ignác Bizmayer
* Pozdišovská keramika
* Ľubietovská keramika

Iné projekty
------------

Commons
* Spolupracuj na Commons Commons ponúka multimediálne súbory na tému **Modranská keramika**

Externé odkazy
--------------

* Sona Pacherova, Pravda, 2009
* 
* Tradícia Slovenska modranská keramika